ონომასიოლოგია

ონომასიოლოგია — ლექსიკოლოგიის დარგი, რომელიც სიტყვებს შეისწავლის როგორც საგანთა (და მოვლენათა) სახელწოდებებს. 
სიტყვა ლექსიკოლოგიისათვის მოცემულია საგანთა მიმართებაში (სიტყვა – საგანი); იგი ორი ასპექტით შეისწავლება: როდესაც მოცემულია სიტყვა და საკვლევია მისი საგნობრივი მიმართება, მნიშვნელობა (სიტყვა => მნიშვნელობა), ან როდესაც მოცემულია საგანი და საძიებელია მისი სახელწოდება (სახელწოდება <= საგანი ).
პირველი ასპექტი სემასიოლოგიური ასპექტია, მეორეს კი ონომასიოლოგიურს უწოდებენ. 
ლექსიკის ონომასიოლოგიური აღწერით ვიღებთ იდეოგრაფიულ ("იდეოლოგიურ") ლექსიკონს. 
ისტორიული ონომასიოლოგია იკვლევს ცვლილებებს ლექსიკურ ფონდში. 

 ლიტერატურა 

 ქსე, ტომი 7-ე, მინორი-პეგუ. თბილისი: მთავარი სამეცნიერო რედაქცია, 1984. გვერდი 536/1,2 

კატეგორია:სემანტიკა
კატეგორია:ლექსიკოლოგია
კატეგორია:ენის ცვალებადობა